Evalueringsrapport SPED 3002 bacheloroppgaven 2019/20 
Generell informasjon
Studieåret 2019/20 var første året med krav om en egen bacheloroppgave for studenter på bachelorstudiet i spesialpedagogikk
Veiledningen foregikk i to faser: 
I desember 2019 ble det arrangert bacheloroppgaveseminar –  gruppeundervisning –     2 x 2 timer for hver gruppe. Målet med bacheloroppgaveseminaret var å forberede arbeidet med bacheloroppgaven og å ferdigstille en prosjektskisse (500-700 ord).
Det var avsatt en time til individuell veiledning pr. student i vårsemesteret. Det ble gjennomført en halv time individuell veiledning pr student i siste halvdel av april og en halv time i første halvdel av mai. Uttellingen for veilederne var på 1.5. Fordi veilederne hadde avsatt bare en halv time til forberedelse, kunne studentene lever bare tre sider med tekst til veilederen.
På grunn av smittevernhensyn ble den individuelle veiledningen gjennomført på Zoom og på telefon.
Svar på nettskjema
Det kom inn bare 9 svar på nettskjema. Det er vanskelig å trekke noen konklusjoner på så spinkelt grunnlag. Likevel kan det bemerkes at 7 studenter mener at læringsutbyttet har vært svært godt (4) eller godt (3). 6 mener informasjonen på emnet har vært svært god (1) eller god (5) og at 5 mener at retningslinjene for bacheloroppgaven har vært gode. Ut fra de 9 svarene kan det synes som at studentene er litt mindre fornøyde med bacheloroppgaveseminarene og med den individuelle veiledningen.
Generelt inntrykk
[bookmark: _GoBack]Det er den emneansvarliges vurdering, at veiledningsressursen er for liten. Dette gjelder både antall veiledningstimer (1t) og uttellingen for veilederne (1.5). Det er videre viktig at målet med og forutsetningene for individuell veiledning klargjøres for studentene. Det må fortsatt understrekes at veilederen ikke skal lese gjennom bacheloroppgaven før den leveres, men at studenten selv er helt og fullt ansvarlig for den innleverte oppgaven.

